
Referat styremøte i Travavl.no på Microsoft Teams
Tid: 		09.07.2025 kl. 19:00-20:15
Til stede: 	Julie Ann Gjerstad, Reidar Molthe, Ments Tore Møller og Arnt Foss.
Forfall:	Tone Britt Madsen, Marianne Landsem, Vidar Skogdalen
Sak 1 	Gjennomgang av status for de ulike ansvarsområdene:
1. Regnskap v/Ments Tore: Grei likviditet. Regninger betales etter hvert som de kommer. Regnskapet føres etter nyttår.
2. Kampanjehingster v/ Ments Tore og Julie Ann: Inntrykket er at det er god aktivitet og at vi kan håpe på en utflating av nedgangen i antall bedekninger.
3. Studie- og inspirasjonsturer v/ Reidar og Vidar: Det arbeides med to alternativ for høst 2025, tur til Åby og tur til Danmark.
4. Åpen føllgård: Det er avviklet fem flotte arrangement. Oppslutningen har vært variabel. Der det har vært lite besøk har vi ikke lykkes med å få forhåndsomtale i lokale medier.
Søknad om økonomisk støtte til arrangementene til «Travhestens Vern» nådde ikke opp.
Neste og siste arrangement blir søndag 10. august hos Stall Resort i Trøgstad.

Sak 2 	Dialogmøte med DNT
Vårens dialogmøte ble av diverse grunner avlyst av DNT.
Høstens dialogmøte blir onsdag 24. september kl. 17-20. Det tilrettelegges for både fysisk og digital deltakelse.

Sak 3 	«Satsning för stärkt uppfödning av varmblodiga hästar i Sverige»
I svensk varmblodsavl har det lenge vært en stor diskusjon om oppdrett av svenskfødte hester utenfor Sverige. Den svenske avlsforeningen for varmblods travhester, ASVT, har ønsket en sterkere satsning på oppdrett på Svensk mark. ASVT har hatt motstridende interesser med oppdrettere som har store deler av sine hopper oppstallet utenfor Sverige. Styret i Travavl.no hadde på sitt styreseminar i fjor høst besøk av generalsekretæren i ASVT og fikk der innblikk i situasjonen.
Nå har Svensk Travsport bestemt at det skal bli enklere å drive oppdrett av svenskfødte varmblodshester utenfor Sverige ved at de ikke lengre trenger å komme til Sverige for å bli sertifisert. På den andre siden vil oppdrett utenfor Sverige få lavere oppdretterpremier enn hester som fødes i Sverige fra og med hester født 2027. Hester født i Sverige vil også få høyere premier i «Svensk Travsports Unghästserie» enn hester født utenfor Sverige.
Satsning för stärkt uppfödning av varmblodiga hästar i Sverige
Fra svensk hold meldes det at endringen kan føre til at hopper som i dag er svenskregistrert og som eies og oppstalles i andre land, vil bli registrert i det landet hoppen eies og er oppstallet i.
	Styret i Travavl.no synes at tilsvarende satsing vil være interessant å gjennomføre også i Norge, men at oppdretterne gis tid til å omstille seg til nye rammebetingelser.

Neste styremøte blir i siste del av august.

